བློ་བཟང་རྒྱལ་མཚན་གྱིས་གཅིག་ནས་ཡང་དག་པའི་ཆབ་སྲིད་ཀྱི་ཁ་ཕྱོགས་མཐའ་འཁྱོངས་བྱས་ཏེ་བསམ་བློ་ཆབ་སྲིད་ཀྱི་ཆུ་ཚད་དང་ལས་འགན་སྒྲུབ་ནུས་ཟམ་མི་ཆད་པར་མཐོ་རུ་གཏོང་དགོས་པ་དང་།གཉིས་ནས་མང་ཚོགས་ཁྲོད་ནས་ཡོང་བ་དང་མང་ཚོགས་ཁྲོད་བསྐྱོད་རྒྱུ་མཐའ་འཁྱོངས་བྱས་ཏེ་མི་དམངས་འཐུས་ཚོགས་ཀྱི་འཐུས་མིས་མང་ཚོགས་དང་འབྲེལ་བ་བྱེད་པའི་སྦྲེལ་ཟམ་གྱི་ནུས་པ་གང་ལེགས་བཏོན་ནས་མང་ཚོགས་ཀྱི་རེ་འབོད་རྒྱ་ཁྱབ་ངང་ཉན་པ་དང་།མང་ཚོགས་ཀྱི་བསམ་འཆར་ཁྱོན་ཡོངས་དང་དྲང་གཞག་ངང་སྙན་སེང་ཞུ་བ།མང་ཚོགས་ཀྱི་རེ་འབོད་དང་བསམ་འཆར་མི་དམངས་འཐུས་ཚོགས་བརྒྱུད་དམངས་གཙོའི་ཐབས་ལམ་ཐོག་ནས་དུས་ཐོག་ཏུ་སྙན་སེང་ཞུ་དགོས་པ།གསུམ་ནས་འཐུས་མིའི་འགན་འཁྲི་ཁྲིམས་བཞིན་ལག་བསྟར་བྱེད་པ་དང་།ཐབས་ཇུས་ནང་ཞུགས་པ་དང་ལྟ་སྐུལ་བྱེད་པའི་ནུས་པ་གང་ལེགས་བཏོན་ཏེ་ལྷག་བསམ་རྣམ་དག་ངང་མི་དམངས་མང་ཚོགས་ཀྱི་གཞི་རྩའི་ཁེ་ཕན་མཚོན་པ་དང་།དམངས་ཀྱི་བློ་རིག་རྒྱ་ཁྱབ་ངང་གཅིག་སྡུད་བྱས་ཏེ་མི་དམངས་མང་ཚོགས་ཀྱི་བསམ་འཆར་ཐབས་ཇུས་དང་ལྟ་སྐུལ་གྱི་བརྒྱུད་རིམ་ཧྲིལ་པོའི་ནང་ནས་མངོན་པར་བྱེད་དགོས་པ།བཞི་ནས་གཟུགས་བརྙན་ཡག་པོ་བཏོད་དེ་དཔེ་སྟོན་སྣེ་ཁྲིད་ཀྱི་ནུས་པ་ལེགས་པར་བཏོན་ནས་ཆབ་སྲིད་ཀྱི་འདུ་ཤེས་དང་།ཁྲིམས་སྐྱོང་གི་འདུ་ཤེས།མང་ཚོགས་ཀྱི་འདུ་ཤེས་བཅས་ཟབ་མོ་ཆགས་པ་བྱེད་པ་དང་བོད་ལྗོངས་འདི་ཉིད་འཕེལ་རྒྱས་མྱུར་པོ་དང་ཡུན་རིང་བདེ་འཁོད་ཡོང་ཆེད་གདོང་ལེན་ཡག་པོ་དང་དཔེ་དམག་བཟང་པོ་ཞིག་བྱེད་དགོས་པ་བཅས་ཀྱི་ནན་གསུངས་གནང་བ་རེད།